
ประกาศเทศบาลตำบลชะรัด

เรื่อง  ประกาศบัญชีกำหนดราคาประเมินทุนทรัพย์ที่ดินและบัญชีกำหนดราคาประเมินทุนทรัพย์โรงเรือน  
   สิ่งปลูกสร้าง จากเว็ปไซต์ธนารักษ์ เพื่อใช้สำหรับคำนวณภาษีที่ดินและสิ่งปลูกสร้าง ประจำปี ๒๕๖43
……………………………….



อาศัยอำนาจตามความในมาตรา 35และมาตรา 36  แห่งพระราชบัญญัติภาษีที่ดินและสิ่งปลุกสร้าง พ.ศ.2562 กำหนดให้กรมธนารักษ์หรือสำนักงานธนารักษ์พื้นที่แล้วแต่กรณีส่งกำหนดบัญชีราคาประเมินทุนทรัพย์ที่ดินและสิ่งปลูกสร้างหรือสิ่งปลูกสร้างที่เป็นห้องชุด ตามมาตรา 35 ให้แก่องค์กรปกครองส่วนท้องถิ่นซึ่งที่ดินสิ่งปลูกสร้างหรือสิ่งปลูกสร้างที่เป็นห้องชุดนั้น ตั้งอยู่ในเขตองค์กรปกครองส่วนท้องถิ่น ภายในสามสิบวัน นับแต่วันที่อนุกรรมการประจำจังหวัดประกาศใช้ราคาประเมินทุนทรัพย์ และแจ้งรายชื่อและรหัสผ่านการใช้งานเพื่อดาวโหลดข้อมูลบัญชีราคาประเมินทรัพย์สิน นั้น  


เทศบาลตำบลชะรัด    ได้ดำเนินการดาวน์โหลดเรียบร้อยแล้ว จึงขอประกาศบัญชีกำหนดราคาทุนทรัพย์ที่ดินและบัญชีกำหนดราคาประเมินทุนทรัพย์โรงเรือนและสิ่งปลูกสร้าง     จากเว็ปไซต์กรมธนารักษ์ เพื่อใช้สำหรับคำนวณภาษีที่ดินและสิ่งปลูกสร้าง ประจำปี พ.ศ. 2563  


จึงประกาศให้ทราบโดยทั่วกัน

ประกาศ  ณ  วันที่  25  มกราคมคม  พ.ศ.   ๒๕๖3
   (นายสุกรี  หรีมหนก)
นายกเทศมนตรีตำบลชะรัด

ประกาศเทศบาลตำบลชะรัด
เรื่อง  ราคาประเมินทุนทรัพย์ของที่ดินและสิ่งปลูกสร้าง(ภ.ด.ส.๑) ประจำปีภาษี พ.ศ. ๒๕๖4
……………………………….


อาศัยอำนาจตามความในมาตรา 39 แห่งพระราชบัญญัติภาษีที่ดินและสิ่งปลุกสร้าง พ.ศ.2562 ประกอบกับระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ให้องค์กรปกครองส่วนท้องถิ่นประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์กรปกครองปกครองส่วนท้องถิ่นก่อนวันที่ 1 กุมภาพันธ์ ของปี ตามหลักเกณฑ์และวิธีการที่กำหนดในกฎกระทรวง 
เทศบาลตำบลชะรัด    จึงได้จัดทำประกาศราคาประเมินทุนทรัพย์ของที่ดินและสิ่งปลูกสร้าง (ภ.ด.ส.๑) ในเขตตำบลชะรัด ประจำปีภาษี 2564 โดยมีรายละเอียดตามบัญชีราคาประเมินทุนทรัพย์ (ภ.ด.ส.1)  ให้ผู้เสียภาษีชำระภาษีตามแบบแจ้งการประเมินภาษีภายในเดือนเมษายน 2564 ณ สำนักงานเทศบาลตำบลชะรัด หากท่านได้รับแจ้งการประเมินที่ดินและสิ่งปลูกสร้างแล้วเห็นว่าการประเมินไม่ถูกต้อง มีสิทธิ์ยื่นคำคัดค้านต่อผู้บริหารท้องถิ่น เพื่อพิจารณาทบทวนตามแบบ ภ.ด.ส.10 ภายใน 30 วันนับแต่วันที่ได้รับแจ้งการประเมิน และหากผู้บริหารท้องถิ่นไม่เห็นชอบคำร้องคัดค้านนี้ ให้มีสิทธิอุทธรณ์ต่อคณะกรรมการพิจารณาอุทธรณ์การประเมินภาษี โดยยื่นอุทธรณ์ต่อผู้บริหารท้องถิ่นภายในสามสิบวันนับแต่วันที่ได้รับแจ้งคำวินิจฉัยอุทธรณ์ ทั้งนี้ มาตรา 73 และมาตรา 83 แห่งพระราชบัญญัติภาษีที่ดินและสิ่งปลูกสร้าง พ.ศ.2562 หากมีข้อสงสัย สอบถามได้ที่ กองคลัง งานพัฒนารายได้ โทรศัพท์ 074 841925 ในวันและเวลาราชการ 


จึงประกาศให้ทราบโดยทั่วกัน

ประกาศ  ณ  วันที่  25  มกราคม  พ.ศ.   ๒๕๖3
   (นายสุกรี  หรีมหนก)
นายกเทศมนตรีตำบลชะรัด

ประกาศเทศบาลตำบลชะรัด

เรื่อง  บัญชีรายการที่ดินและสิ่งปลูกสร้างตามพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒

……………………………….



ตามพระราชบัญญัติภาษีที่ดินและสิ่งปลุกสร้าง พ.ศ.2562 มาตรา 30 กำหนดให้องค์กรปกครองส่วนท้องถิ่นจัดทำบัญชีรายการที่ดินและสิ่งปลูกสร้าง โดยต้องแสดงประเภท จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้างและรายละเอียดอื่นที่จำเป็นแก่การประเมินภาษีและให้ประกาศบัญชีดังกล่าว ณ สำนักหรือที่ทำการองค์กรปกครองส่วนท้องถิ่น หรือสถานที่อื่นด้วยตามที่เห็นสมควร เป็นเวลาไม่น้อยกว่า 30 วัน นั้น
 
เทศบาลตำบลชะรัด    กองคลัง ขอประกาศบัญชีรายการที่ดินและสิ่งปลูกสร้าง  (แบบ 
ภ.ด.ส.3) แบบบัญชีรายการห้องชุด(แบบ ภ.ด.ส.4) ประจำปีภาษี 256๔ เพื่อแจ้งให้ผู้เสียภาษีได้ตรวจสอบข้อมูลที่ดินและสิ่งปลูกสร้าง และห้องชุด หากเห็นว่าบัญชีรายการดังกล่าวไม่ถูกต้องตามความเป็นจริงให้ผู้เสียภาษียื่นคำร้อง

จึงขอแก้ไขต่อนายกเทศมนตรีตำบลชะรัด โดยยื่น ณ ฝ่ายพัฒนารายได้ของคลัง เทศบาลตำบลชะรัด ภายใน 15 วัน นับแต่วันที่ตรวจสอบข้อมูลรายการที่ดินและสิ่งปลูกสร้าง หรือแบบแจ้งรายการข้อมูลห้องชุด เพื่อแก้ไขให้ถูกต้องต่อไป


จึงประกาศให้ทราบโดยทั่วกัน

ประกาศ  ณ  วันที่  25  มกราคม พ.ศ.   ๒๕๖3
   (นายสุกรี  หรีมหนก)
นายกเทศมนตรีตำบลชะรัด

    ประกาศเทศบาลตำบลชะรัด
เรื่อง  การยื่นแบบแสดงรายการเพื่อเสียภาษีป้ายประจำปี  ๒๕๖๔
………………………………



อาศัยอำนาจตามความในมาตรา ๕ วรรคหนึ่ง แห่งพระราชบัญญัติภาษีป้าย พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติภาษีป้าย(ฉบับที่ ๒)  พ.ศ. ๒๕๓๔   กำหนดให้  เจ้าของป้าย  ผู้มีหน้าที่เสียภาษีป้าย  ยื่นแบบแสดงรายการเสียภาษีต่อเจ้าหน้าที่  นั้น


เทศบาลตำบลชะรัด จึงขอประกาศให้ท่านที่เป็นเจ้าของป้ายตั้งอยู่ในเขตเทศบาลตำบลชะรัด ไปยื่นแบบแสดงรายการ  รายละเอียดของป้ายเพื่อเสียภาษีป้าย  ประจำปี ๒๕๖๔  โดยให้วัดขนาด กว้าง x  ยาว ของป้ายเป็นเซนติเมตร พร้อมข้อความในป้ายยื่นต่อเจ้าหน้าที่ ณ งานจัดเก็บรายได้กองคลัง    เทศบาลตำบลชะรัด  อำเภอกงหรา จังหวัดพัทลุง  ตั้งแต่วันที่ ๔  มกราคม  ๒๕๖๔ ถึงวันที่ ๓๑  มีนาคม ๒๕๖๔  หากพ้นกำหนดนี้ไป  จะเสียเงินค่าปรับตามกฎหมาย



อนึ่ง  ถ้าเจ้าของป้ายรายใดมีการติดตั้งป้ายใหม่ หรือเปลี่ยนแปลงป้ายเดิม ให้ยื่นแบบแสดงรายการต่อเจ้าหน้าที่  ณ  งานจัดเก็บรายได้ กองคลัง เทศบาลตำบลชะรัด ภายในสิบห้าวัน  นับแต่วันที่มีป้ายหรือติดตั้งป้าย
จึงประกาศให้ทราบโดยทั่วกัน
     ประกาศ  ณ  วันที่      ธันวาคม  พ.ศ. ๒๕๖๓
   (นายสุกรี  หรีมหนก)
นายกเทศมนตรีตำบลชะรัด

